07/11/2014 | Administración LocalMunicipal
Ferrol
Urbanismo
Notificación a María Asunción Roca Román, exp. ruina 44, Río Mera 11

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación dona Ismene Rabalo Verdalet no domicilio que figura no expediente, feito do que se ten constancia no mesmo, publícase a seguinte notificación: O concelleiro delegado de Urbanismo, Infraestruturas e Contratación, por delegación da Alcaldía do 30/04/2013 (BOP 16/05/2013), con data do 30/09/2014 ditou as seguintes resolucións: “PRIMEIRO.- Acordar a declaración de ruína do inmoble sito na rúa Río Mera 11, ordenando a presentación de proxecto de demolición do inmoble, asinado por técnico competente e visado polo colexio profesional correspondente, debendo solicitar a pertinente licenza municipal de obras. SEGUNDO.- Apercibir á propiedade que de non proceder á colocación dunha pasarela no prazo máximo de 24 horas procederase á imposición dunha multa coercitiva polo valor de 300 euros ao propietario do inmoble sito na rúa Río Mera 11, Mª Marcelina Graña Barcia por non cumprimentar o ordenado no decreto do 19.06.2013. TERCEIRO.- Advírteselle á obrigada de que no caso de continuar incumprindo o ordenado no decreto de data 19.06.2013 se continuará coa imposición de multas coercitivas por importe de 300 a 6.000 euros, reiterables ata o total cumprimento do ordenado, sen prexuízo de acordar a execución subsidiaria polo Concello, previa a redacción do correspondente proxecto e con todos os custes inherentes a ela con cargo ao obrigado. CUARTO.- Notificar a presente resolución aos interesados. QUINTO.- Advírtese aos obrigados, que o reiterado incumprimento da presente orde de execución poderá dar lugar á remisión ao Xulgado das actuacións levadas a cabo para a depuración das posibles responsabilidade por infracción penal de desobediencia á autoridade, ou calquera outra que puidese concorrer. SEXTO.- Comunicarlle aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. SETIMO.- Solicitar ao Rexistro da Propiedade a práctica da anotación marxinal da resolución do presente expediente R 44 de acordo co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. (Ref. Catastral: 2857505NJ6125N).” Recursos: Contra a devandita resolución que é definitiva en vía administrativa, poderá vostede interpoñer RECURSO DE REPOSICION ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Se opta por interpoñer RECURSO DE REPOSICION p revio ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/99, do 13 de xaneiro. Ferrol, 31 de outubro de 2014. O concelleiro delegado de Urbanismo, Infraestruturas e Contratación, por delegación da alcaldía de 30/04/2013 (BOP 16/05/2013) Guillermo Evia Pérez